ERASMUS+ PÁLYÁZAT

Felsőoktatási munkatársak képzési célú mobilitása

A Magyar Képzőművészeti Egyetem pályázatot hirdet külföldi személyzeti mobilitásra adminisztratív személyzeti mobilitásra az **Erasmus+ Program** keretén belül, az alábbi feltételek szerint:

* támogatás időtartama: 2−5 munkanap utazás nélkül
* az Erasmus+ **ösztöndíj összege** országonként változik, az Európai Bizottság által meghatározott rátákhoz igazodva kerül megállapításra a Tempus Közalapítvány honlapján található táblázat alapján  
  <http://tka.hu/palyazatok/4573/felsooktatasi-munkatarsak-kepzesi-celu-mobilitasa>  
  (Érdemes EUR alapú devizaszámlát nyitni, mivel ezt az összeget az Egyetem euróban utalja.)

Az intézmények listája, amelyekkel a Magyar Képzőművészeti Egyetemnek intézményközi szerződése van, és ahová pályázni lehet, a pályázat végén megadott Excelből elérhető. Az intézményközi szerződések listája az új szerződéskötések miatt folyamatosan frissül!   
Az alábbi honlapon hivatalosan bejegyzett, Erasmus+ Staff Training kurzusokra is lehet pályázni: <http://staffmobility.eu/staff-week-search>

Az ERASMUS+ személyzeti mobilitás célja: tapasztalatszerzés, jó gyakorlatok azonosítása és átvétele, jelenlegi munkakör betöltéséhez szükséges készségek továbbfejlesztése.

**A jelentkezés feltételei:**

* a jelentkező közalkalmazotti vagy szerződéses jogviszonyban áll az MKE-vel
* **magyar/EU állampolgárság** vagy a tervezett tanulmányút idejére is érvényes tartózkodási engedély
* **nyelvi felkészültség** (nyelvtudás: angol/célország nyelve)

**A pályázók köre:**

* oktatók, adminisztratív és más nem oktató munkatársak

**A pályázathoz szükséges dokumentumok:**

* kitöltött és aláírt jelentkezési lap, a szervezeti egység vezetőjének engedélyével és ajánlásával (opcionális)
* munkaterv (Mobility Agreement) a tervezett mobilitás munkanyelvén kitöltve. Az elbírálásnál előnyt jelent, ha a pályázó munkaterve a korábban az MKE-re látogató személyzettel való kapcsolattartásra irányul; a két egyetem közötti speciális részlegek közötti kapcsolattartásra irányul; ha új partnerkapcsolat kialakítása céljából, meghívásra válaszolva, illetve konkrét projekt megvalósítása miatt utazna.
* előnyt élvez, ha van a célintézmény fogadókészségéről igazolás (email, vagy szkennelt levél formájában), és szerepel az ottani kapcsolattartó megnevezése, elérhetősége (e-mail címe)
* időpont javaslat a mobilitásra vonatkozóan

**A pályázat leadási módja:**

**ELEKTRONIKUSAN a** [**foreign@mke.hu**](mailto:foreign@mke.hu) **e-mail címre**

**A pályázat benyújtásának határideje:**

**folyamatos, de legkésőbb 2 hónappal a tervezett kiutazás előtt**

***Figyelem! Határidőn túl érkezett pályázatok esetében a kiutazást megelőzően nem biztosított az ösztöndíj megérkezése.***

A benyújtott pályázatokat a nemzetközi ügyekért felelős rektorhelyettes bírálja el, amelynek határideje a beadástól számított maximum 1 hónap.

**További információk:**

Tóth-Dolenszky Réka

Nemzetközi Iroda

Andrássy út 7. III/2.  
**fogadóóra:**

hétfő-csütörtök 12.00-14.00

e-mail:  [foreign@mke.hu](mailto:foreign@mke.hu)

+36202764840

**Letölthető dokumentumok:**

* [pályázat](http://www.mke.hu/sites/default/files/attachment/Erasmus_admin_szemelyzet2018_2019_KORR.docx)i kiírás (.docx)
* [jelentkezési lap](http://www.mke.hu/sites/default/files/attachment/jelentkezesi_urlap_szemelyzeti2018.docx) (.docx)
* megpályázható egyetemek listája (.xls)
* Mobility Agreement for Training